Αυθεντικός Φειδιππίδειος Δρόμος

Ο **Αυθεντικός Φειδιππίδειος Δρόμος** / **Authentic Pheidippides Run ** είναι ένας διεθνής αγώνας δρόμου περίπου 490 χιλιομέτρων, ο μεγαλύτερος σε ανοιχτό δρόμο. Η διαδρομή είναι από την Αθήνα στην Σπάρτη και επιστροφή πάλι πίσω στην Αθήνα. Σκοπός του είναι να αναβιώσει τη διαδρομή αρχαίου ημεροδρόμου Φειδιππίδη το 490 π.Χ., που μετέβει στην Σπάρτη να ζητήσει συνδρομή στον πόλεμο ενάντια στους Πέρσες, λίγο πριν την γνωστή Μάχη του Μαραθώνα. Οι αθλητές καλούνται να διανύουν μια εξαιρετικά απαιτητική διαδρομή που τιμά την ελληνική ιστορία και το αθλητικό ιδεώδες.

Ο αγώνας μέχρι και τον 7ο Αυθεντικό Φειδιππίδειο Δρόμο διεξήχθη από τον Αθλητικό Πολιτιστικό Σύλλογο Αθηναίοι Δρομείς. Μετά από διάφορα προβλήματα που προέκυψαν, ο αγώνας δεν διεξήχθη το έτος 2023 και στις 8 Μαΐου του 2023 βγήκε ανακοίνωση  για την μεταφορά του στο επόμενο έτος. Στις 01 Απριλίου 2024 βγήκε νέα ανακοίνωση με την οποία ενημέρωνε ότι μεταφέρθηκαν τα δικαιώματα του αγώνα σε νέο διοργανωτή. Από το 2024 τον αγώνα διεξάγει ο Μη Κερδοσκοπικός, Αθλητικός, Πολιτιστικός Σύλλογος «Αυθεντικός Φειδιππίδειος Δρόμος» ο οπόιος ιδρύθηκε με αποκλειστικό σκοπό την διάσωση και συνέχιση της διεξαγωγής του αγώνα αυτού. 

Ο 10ος Αυθεντικός Φειδιππίδειος Δρόμος έχει προγραμματιστεί να διεξαχθεί στις 19 - 23 Νοεμβρίου 2026.

## Χαρακτηριστικά
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            23.71536254882813,
            37.98317483351337
          ],
          [
            23.61099243164063,
            38.005902055387054
          ],
          [
            23.590393066406253,
            38.04052046968823
          ],
          [
            23.54576110839844,
            38.04646886240443
          ],
          [
            23.510742187500003,
            38.04322434446539
          ],
          [
            23.48190307617188,
            38.026458711461245
          ],
          [
            23.451004028320316,
            38.02267239225365
          ],
          [
            23.41941833496094,
            38.00319680300937
          ],
          [
            23.26492309570313,
            37.97884504049713
          ],
          [
            22.994384765625003,
            37.90641306040598
          ],
          [
            22.730712890625003,
            37.77627250370476
          ],
          [
            22.423095703125003,
            37.515303168242625
          ],
          [
            22.434082031250003,
            37.06078822211922
          ]
        ]
      }
    }
  ]
}
Ο αγώνας έχει μήκος **485,3** **χιλιόμετρα** και οι δρομείς μπορούν να καλύψουν την απόσταση σε χρονικό διάστημα **98 ωρών**. Η διαδρομή χωρίζεται σε 12 τομείς με 126 ενδιάμεσους σταθμούς τροφοδοσίας και ελέγχου. Έχει 12 σημεία ηλεκτρονικής καταγραφής των δρομέων που είναι και σημεία αποκλεισμού για όσους δρομείς δεν τα περάσουν εντός των χρονικών ορίων που έχει καθορίσει η οργανωτική επιτροπή. Σε κάθε τομέα υπάρχουν επόπτες που εποπτεύουν την ομαλή διεξαγωγή του αγώνα. 

Το 2026, **στον επετειακό 10ο Αυθεντικό Φειδιππίδειο Δρόμο**, ο αγώνας απέκτησε ένα ακόμη επιπλέον σκέλος με την ονομασία «Στα βήματα του στρατού των Αθηναίων». Το τμήμα αυτό είναι προαιρετικό και αφορά την διαδρομή από την Αθήνα στον Μαραθώνα μήκους 39,6 χιλιομέτρων. Οι αθλητές που επιθυμούν να το τρέξουν πρέπει να έχουν τερματίσει έγκυρα τα προηγούμενα έτη. Αυτό αφορά ΜΟΝΟ στον επετειακό 10ο Αυθεντικό Φειδιππίδειο Δρόμο, ενώ από το επόμενο έτος, το όριο θα είναι έγκυρος τερματισμός τα προηγούμενα έτη στην Αρχαία Αγορά (στην Πλατεία Μίκης Θεοδωράκης) εντός των 93 ωρών. 

Συνολικά η απόσταση του αγώνα, για όποιους ολοκληρώσουν το σύνολο της διαδρομής (ΑΘΗΝΑ-ΣΠΑΡΤΗ-ΑΘΗΝΑ-ΜΑΡΑΘΩΝΑΣ), ανέρχεται σε **524,9** χιλιόμετρα με συνολικό χρονικό όριο έγκυρης ολοκλήρωσης του τις **100 ώρες** (93 για το πρώτο σκέλος (ΑΘΗΝΑ-ΣΠΑΡΤΗ-ΑΘΗΝΑ και επιπλέον 7 ώρες για το δεύτερο σκέλος ΑΘΗΝΑ-ΜΑΡΑΘΩΝΑΣ). 

## Διαδρομή
Ο Αυθεντικός Φειδιππίδειος Δρόμος έχει ως αφετηρία την Αθήνα. Συγκεκριμένα μέχρι το 2024 ξεκινούσε και τερμάτιζε στην οδό Ερμού, μπροστά από την είσοδο του αρχαιολογικού χώρου του Κεραμεικού. Από το 2025 έως και σήμερα, η έναρξη του αγώνα γίνεται στην πλατεία Μίκης Θεοδωράκης επί της οδού Πειραιώς. Ο τερματισμός γίνεται στο ίδιο ακριβώς σημείο μετά από 98 ώρες.  

Οι 12 κεντρικοί σταθμοί - τομείς, αποτελούν σημεία ηλεκτρονικής καταγραφής των δρομέων και αποκλεισμού εάν δεν καταφέρουν οι δρομείς να περάσουν από τα σημεία αυτά ελέγχου εντός των αυστηρών χρονικών ορίων του αγώνα. Αυτοί οι σταθμοί είναι 6 από την αφετηρία προς την πόλη της Σπάρτης και οι ίδιοι 6 σταθμοί (αντίστροφα) στην επιστροφή από την Σπάρτη προς τον τερματισμό στην Αθήνα.

### 1ος τομέας: Αθήνα - Μέγαρα (39,4 χλμ)
Δια μέσου της Ιεράς Οδού διέρχεται τον δήμο Αιγάλεω και τον δήμο Χαιδαρίου. Ακολουθώντας τη λεωφόρο Αθηνών διέρχεται τον δήμο Ασπροπύργου και φτάνει στην Ελευσίνα κοντά στον αρχαιολογικό χώρο. Μέσω της Παλαιάς Εθνικής οδού διέρχεται τη Νέα Πέραμο και φτάνει στα Μέγαρα όπου υπάρχει σημείο ελέγχου και αποκλεισμού με χρονικό όριο τις 5:30 ώρες (5:30 ώρες από αφετηρία).

### 2ος τομέας Μέγαρα - Εξαμίλια (46,6 χλμ)
Από τα Μέγαρα κατευθύνεται μέσω της Παλαιάς Εθνικής οδού Αθηνών Κορίνθου, περνάει από την Κινέτα όπου υπάρχει κεντρικός σταθμός τροφοδοσίας και ξεκούρασης. Στη συνέχεια περνάει από τους Αγίους Θεοδώρους, φτάνει στον Ισθμό της Κορίνθου. Μόλις φτάσει στα ίχνη του αρχαίου τείχους κοντά στην Κόρινθο κατευθύνεται προς την Κυρά Βρύση, και κλείνει ο τομέας στα Εξαμίλια, όπου υπάρχει κεντρικός σταθμός ξεκούρασης, σημείο ελέγχου και αποκλεισμού με χρονικό όριο τις 12:30 συνολικά (7:00 ώρες από προηγούμενο τον σταθμό των Μεγάρων).

### 3ος τομέας: Εξαμίλια - Αρχαία Νεμέα (32,1 χλμ)
Μετά τα Εξαμίλια κατευθύνονται οι δρομείς μέσω των χωριών Σολωμός, Χιλιομόδι, Άγιος Βασίλειος, αρχαίες Κλεωνές, φτάνουν στην Αρχαία Νεμέα όπου υπάρχει κεντρικός σταθμός τροφοδοσίας, ηλεκτρονικής καταγραφής και αποκλεισμού με χρονικό όριο τις 18:00 ώρες (5:30 ώρες από τον σταθμό στα Εξαμίλια).

### 4ος τομέας: Αρχαία Νεμέα - Νεστάνη (50,1 χλμ)
Φεύγοντας από την αρχαία Νεμέα οι δρομείς περνούν έξω από τη Νεμέα, περνούν κάτω από την εθνική οδό Κορίνθου Τριπόλεως, περνούν μέσα από τα χωριά Μαλανδρένι, Στέρνα, Λυρκεία, Καρυά, ανεβαίνουν το Λύρκειο Όρος και φτάνουν στη Νεστάνη όπου υπάρχει κεντρικός σταθμός τροφοδοσίας, ηλεκτρονικής καταγραφής και αποκλεισμού με συνολικό χρονικό όριο τις 29:00 ώρες (11:00 ώρες από τον σταθμό της Αρχαίας Νεμέας).

### 5ος τομέας: Νεστάνη - Τεγέα (23,4 χλμ)
Μετά τη Νεστάνη ο αγώνας διέρχεται από τα χωριά Λουκάς, Ζευγολατιό, Νεοχώρι φτάνει στην Αλέα όπου υπάρχει κεντρικός σταθμός τροφοδοσίας και ηλεκτρονικής καταγραφής - αποκλεισμού με χρονικό όριο τις 33:00 ώρες συνολικά (4:00 ώρες από τον σταθμό της Νεστάνης).

### 6ος τομέας Τεγέας - Σπάρτη (50,9 χλμ)
Οι δρομείς περνάνε το χωριό Καμάρι και μέσω της οδού Τρίπολης - Σπάρτης περνάνε από τα χωριά Μανθυρέα, Αλεποχώρι, Σελλασία, Βουτιάνοι, Κοκκινόραχη φτάνουν στη Σπάρτη μπροστά από το άγαλμα του Λεωνίδα. Στη Σπάρτη ολοκληρώνεται το 1ο μέρος του αγώνα, υπάρχει κεντρικός σταθμός ξεκούρασης, τροφοδοσίας, ηλεκτρονικής καταγραφής και αποκλεισμού με συνολικό όριο τις 43:00 ώρες (10:00 ώρες από Τεγέα).

Στην επιστροφή ακολουθείται η αντίστροφή πορεία με τερματισμό την πλατεία Μίκη Θεοδωράκη στην οδό Πειραιώς στην Αθήνα, με τα παρακάτω όρια αποκλεισμού:

**7ος τομέας Σπάρτη - Τεγέα (50,9 χλμ):** συνολικό όριο αποκλεισμού τις 57:15 ώρες (14:15 ώρες από την Σπάρτη).

**8ος τομέας: Τεγέα - Νεστάνη (23,4 χλμ):** συνολικό όριο αποκλεισμού τις 62:00 ώρες (4:45 ώρες από Τεγέα).

**9ος τομέας: Νεστάνη - Αρχαία Νεμέα(50,1 χλμ):** συνολικό όριο αποκλεισμού τις 73:45 ώρες (11:45 από Νεστάνη).

**10ος τομέας: Αρχαία Νεμέα - Εξαμίλια (32,1 χλμ):** συνολικό όριο αποκλεισμού τις 80:45 ώρες (7:00 από Αρχαία Νεμέα).

**11ος τομέας Εξαμίλια - Μέγαρα (46,6 χλμ):** συνολικό όριο αποκλεισμού τις 90:15 ώρες (9:30 από Εξαμίλια)

**12ος τομέας: Αθήνα - Μέγαρα (39,4 χλμ):** συνολικό όριο αποκλεισμού τις 98:00 ώρες (7:45 από Μέγαρα) **13ος τομέας: Αθήνα - Μαραθώνας (39,6 χλμ)**

Από το 2026 στον Επετειακό αγώνα για την ολοκλήρωση 10 χρόνων διεξαγωγής του, προστέθηκε ένα ακόμη τμήμα, από την Αθήνα στον Μαραθώνα. Το τμήμα αυτό είναι προαιρετικό για όσους τον έχουν δηλώσει κατά την εγγραφή τους και πρέπει να τερματίσουν έγκυρα εντός του χρονικού ορίου για να θεωρηθεί ο αγώνας τους Ολοκληρωμένος. Το τμήμα αυτό ακολουθεί μία πορεία μέσα από διάφορες περιοχές της Αθήνας αλλά διαφέρει από την διαδρομή του αγώνα Αυθεντικός Μαραθώνιος της Αθήνας. 

Το συνολικό όριο αποκλεισμού για όσους συμμετέχουν και στους 13 τομείς ΑΘΗΝΑ - ΣΠΑΡΤΗ - ΑΘΗΝΑ - ΜΑΡΑΘΩΝΑΣ, είναι συνολικά 100 ώρες (με χρονικό όριο για τους πρώτους 12 τομείς τις 93 ώρες αντί των 98 ωρών με αντίστοιχες αναπροσαρμογές ανά τομέα).

## Αποτελέσματα
Παρακάτω ακολουθούν τα αποτελέσματα του Αυθεντικού Φειδιππίδειου Δρόμου από το έτος 2015 όπου πήρε επίσημα μορφή έως σήμερα (2024).

* **2015:** Τον Νοέμβριο του 2015 πραγματοποιήθηκε ως επίσημος αγώνας **ο 1ος αυθεντικός Φειδιππίδειος δρόμος**, στον οποίο τερμάτισαν 12 αθλητές. Νικητής ο **Marco Bonfiglio** με επίδοση 78:48:09 και πρώτη γυναίκα η **Αμαλία Ματθαίου** με επίδοση 99:43:34
* **2016:** Από τις 18 ως τις 23 Νοεμβρίου 2016 πραγματοποιήθηκε ο 2ος αυθεντικός Φειδιππίδειος δρόμος, στον οποίο τερμάτισαν 7 αθλητές. Νικητής ο **Guajardo Brenda** με επίδοση 74:35:43
* **2017**: Από τις 17 ως τις 22 Νοεμβρίου 2017 πραγματοποιήθηκε ο 3ος αυθεντικός Φειδιππίδειος δρόμος, στον οποίο τερμάτισαν 13 αθλητές. Νικητής ο **Hokes Martin** με επίδοση 78:22:18 και πρώτη γυναίκα η **Αμαλία Ματθαίου** με επίδοση 101:24:22
* **2018**: Από τις 16 ως τις 20 Νοεμβρίου πραγματοποιήθηκε ο 4ος αυθεντικός Φειδιππίδειος δρόμος, στον οποίο τερμάτισαν 5 αθλητές. Νικητής ο **Sagan Lukasz** με επίδοση 75:36:57
* **2019**: Από τις 15 ως τις 19 Νοεμβρίου πραγματοποιήθηκε ο 5ος αυθεντικός Φειδιππίδειος δρόμος, στον οποίο τερμάτισαν 20 αθλητές. Νικητής ο **Sagan Lukasz** με επίδοση 69:22:17
* **2020**: Ο αγώνας δεν πραγματοποιήθηκε λόγω της πανδημίας COVID-19
* **2021**: Από τις 19 ως τις 23 Νοεμβρίου 2021 πραγματοποιήθηκε ο 6ος αυθεντικός Φειδιππίδειος δρόμος. Στην αφετηρία βρέθηκαν 36 δρομείς εκ των οποίων τερμάτισαν οι 19. Νικητής αναδείχθηκε ο Πολωνός **Sagan Lukasz** με 65:53:20. Από τους Έλληνες πρώτος τερμάτισε ο Γιώργος Ζαχαριάδης που με χρόνο 94:35:30 κατέλαβε την 8η θέση.
* **2022**: Από τις 24 ως τις 28 Νοεμβρίου 2022 πραγματοποιήθηκε ο 7ος αυθεντικός Φειδιππίδειος δρόμος. Στην αφετηρία βρέθηκαν 43 δρομείς από επτά χώρες του κόσμου, εκ των οποίων τερμάτισαν οι 18. Νικητής αναδείχθηκε για τέταρτη συνεχόμενη χρονιά ο Πολωνός **Sagan Lukasz** με 65:22:14, σημειώνοντας νέο ρεκόρ διαδρομής με μέσο ρυθμό τα 8:00"/χλμ. Από τους Έλληνες πρώτος τερμάτισε ο Παύλος Κραγιώπουλος με χρόνο 82:28:50 κατακτώντας την 4η θέση.
* **2023**: Στη συνεδρίασή του Διοικητικού Συμβουλίου του Αθλητικού Πολιτιστικού Συλλόγου «Αθηναίοι Δρομείς», της 8ης Μαΐου 2023 πάρθηκε η απόφαση να μη διεξαχθεί το 2023 ο αγώνας και ο 8ος αυθεντικός Φειδιππίδειος δρόμος να μεταφερθεί για τον Νοέμβριο του 2024. Αργότερα στις 01 Απριλίου 2024 βγήκε νέα ανακοίνωση με την οποία ενημέρωνε ότι μεταφέρθηκαν τα δικαιώματα του αγώνα σε νέο διοργανωτή. Στις 01 Ιουνίου του 2024 βγήκε η προκήρυξη για τον αγώνα από τον Αθλητικό Πολιτιστικό Σύλλογο «ΑΥΘΕΝΤΙΚΟΣ ΦΕΙΔΙΠΠΙΔΕΙΟΣ ΔΡΟΜΟΣ».
* **2024**: Από τις 21 ως τις 25 Νοεμβρίου 2024 πραγματοποιήθηκε ο 8ος αυθεντικός Φειδιππίδειος δρόμος και είναι ο πρώτος αγώνας που διεξήχθη υπό την αιγήδα του Αθλητικού Πολιτιστικού Σύλλογου «ΑΥΘΕΝΤΙΚΟΣ ΦΕΙΔΙΠΠΙΔΕΙΟΣ ΔΡΟΜΟΣ». Νικητής αναδείχθηκε ο Ρώσος **Ivan Zaborsky**, συνθλίβοντας το προηγούμενο ρεκόρ αγώνα με χρόνο 52:52:28 με μέσο ρυθμό 6:28"/χλμ. Πρώτος Έλληνας τερμάτισε ο Γεώργιος Ζαχαριάδης σε 81:39:23 (7η θέση γενικής). 
* **2025**: Από τις 20 ως τις 24 Νοεμβρίου 2025 πραγματοποιήθηκε ο 9ος αυθεντικός Φειδιππίδειος δρόμος. Νικήτρια αναδείχθηκε για πρώτη φορά η Ρωσίδα **Masanova Irina**, με χρόνο 66:29:39 με μέσο ρυθμό 8:08"/χλμ. Πρώτος Έλληνας τερμάτισε ο Δημήτρης Μπαΐλας σε 79:28:09 (6η θέση γενικής). 
* **2026**: Μετά από την επίσημη προκήρυξη, ο 10ος επετειακός αγώνας αναμένεται να διεξαχθεί επίσημα από τις 19 ως τις 23 Νοεμβρίου του 2026, υπό τον τίτλο «Στα χνάρια του Τάκη Σκουλή» τιμώντας έτσι τον στον εμπνευστή και δημιουργό της διαδρομής.

Αναλυτικά τα αποτελέσματα για όλα τα έτη, υπάρχουν διαθέσιμα στο site DUV Ultra Marathon Statistics.  

## Αφίσες
Παρακάτω βλέπουμε την αφίσα για τον επετειακό αγώνα που θα διεξαχθεί το έτος 2026.
## Παραπομπές


Κατηγορία:Αθλήματα αντοχής